Naturvin beskrives ofte som funky eller som vin med en lidt syrlig aroma og smag, der kan minde om cider. Det skyldes, at naturvin - ligesom cider - har en langsommere gæring. Jo længere en vin gærer, jo større er sandsynligheden for, at den bliver udsat for ilt, hvilket bidrager til de lidt cideragtige smage og lugte. Selvom det er almindeligt, er det dog ikke reglen. Naturvin er svær at kategorisere med hensyn til smagsprofil - sådan er det, og det det er for så vidt én af glæderne ved den måde at lave vin på. Kontrollen er meget mindre end ved konventionel vinproduktion.